# POPIS OBVEZNE DOKUMENTACIJE KOJA ČINI UREDAN ZAHTJEV

1. Ispunjen **obrazac zahtjeva** (obavezno vlastoručno potpisati)

Obrazac zahtjeva je službeni dokument neophodan za pokretanje postupka priznavanja inozemne visokoškolske kvalifikacije. Obrazac je potrebno u potpunosti čitko popuniti. Za točnost podataka odgovara podnositelj zahtjeva svojim potpisom na obrascu zahtjeva. Postupak priznavanja ne može službeno započeti ukoliko obrazac nije točno i u potpunosti popunjen.

1. **DOKAZ O DRŽAVLJANSTVU** (**domovnica**) – ovjerena (javni bilježnik, poslodavac s potpisom i pečatom) ili izvod iz sustava e-građanin (nije potrebno ovjeravati) ili donijeti u Komoru original na uvid / poslati poštom i zatražiti povrat originala nakon izvršenog uvida.
2. DOKAZ O ZAVRŠENOM FORMALNOM OBRAZOVANJU - **diplomu** je potrebno dostaviti na **OVJERENOM PRIJEVODU NA HRVATSKI.**

Potrebno je priložiti i diplomu preddiplomskog studija i diplomu diplomskog studija.

Ukoliko kvalifikacija čije priznavanje se traži nije izdana na latiničnom ili ćiriličnom pismu, potrebno je zatražiti od nadležne visokoškolske institucije izdavanje nove kvalifikacije na nekom od ta dva pisma;

1. **DOPUNSKU ISPRAVU O STUDIJU I OBRAZOVNOME PROGRAMU** iz koje je vidljiv obrazovni program (predmeti, sati, vježbe, predavanja).

**Diploma supplement (dodatak diplomi)** je dokument u kojem je prijepis ocjena te satnica po kolegijima raspoređena na oblike nastave. Također, potrebno je dostaviti dokument u kojem je vidljiv opis sadržaja i ishodi učenja pojedinih kolegija koje je kandidat pohađao. Dopunska isprava treba biti **na NEOVJERENOM PRIJEVODU NA HRVATSKI**.

1. **DOKAZ O STRUČNOJ KVALIFIKACIJI** sukladno članku 13. Zakona ili potvrdu o kompetentnosti i to za svaku razinu obrazovanja

**VAŽNO!** Dostavite nam skenirane originale diploma za prvostupničku i magistarsku razinu te skenirane originale pripadajućih PRIJEPISA OCJENA + prijevode sudskog tumača za u točki 4. navedene dokumente (ukoliko nije na hrvatskom jeziku).

# VAŽNE NAPOMENE

Osobe koje se zapošljavaju u reguliranoj profesiji – u Republici Hrvatskoj, a kvalifikaciju su stekle izvan Republike Hrvatske, **ne mogu se zaposliti temeljem rješenja o priznavanju inozemne obrazovne kvalifikacije koje izdaje Agencija za znanost i visoko obrazovanje**, već temeljem rješenja o priznavanju inozemne stručne kvalifikacije koje izdaju nadležna tijela.

Osobe kojima je rješenjem nadležnog tijela priznata inozemna stručna kvalifikacija kojom se ostvaruje pravo na pristup i obavljanje regulirane profesije nisu dužne ishoditi rješenje Agencije za znanost i visoko obrazovanje za potrebe zapošljavanja u toj reguliranoj profesiji.

# Ukoliko ste već ranije ishodili navedena rješenja potrebno je dostaviti i ta rješenja.

1. Potvrdu matične države kojom se potvrđuje da kandidat u trenutku izdavanja potvrde nema zabranu obavljanja profesije, odnosno djelatnosti. Ukoliko osoba nije član Komore ili tijela koje izdaje ovakvu potrebu, podnositelj treba podnijeti **POTVRDU O NEKAŽNJAVANJU.**
2. Napisati, datirati i potpisati **izjavu sa sadržajem**: *Ja XY, pod kaznenom i materijalnom odgovornosti izjavljujem da u državi XY nisam član strukovne komore ili druge organizacije koja bi mogla izdati potvrdu da nemam zabranu obavljanja profesije socijalnog rada.*
3. **DOKAZ O STRUČNOM ISKUSTVU** (ispis HZMO o osiguranicima, radne knjižice, ovjerene potvrde poslodavaca, ugovori o radu).

\*\*\**Ukoliko osoba nema stručno iskustvo, treba napisati, datirati i potpisati izjavu iz koje je to vidljivo*

# UVJERENJE O POLOŽENOME RELEVANTNOM STRUČNOM ISPITU.

\*\*\*Ukoliko osoba nije položila stručni ispit, treba napisati, datirati i potpisati izjavu iz koje je to vidljivo.

# DOKAZ O STRUČNOM USAVRŠAVANJU I OSPOSOBLJAVANJU.

\*\*\*Ukoliko osoba nema stručno usavršavanje i osposobljavanje, treba napisati, datirati i potpisati izjavu iz koje je to vidljivo

# Napisati, datirati i potpisati izjavu sa sadržajem:

*Ja XY kao podnositelj zahtjeva za priznavanje inozemne stručne kvalifikacije –socijalni radnik, ovlašćujem Hrvatsku komoru socijalnih radnika da u postupku priznavanja inozemnih stručnih kvalifikacija dostavi dokumentaciju koju sam dostavio/la uz zahtjev: Pravnom fakultetu Sveučilišta u Zagrebu i nacionalnom ENIC/NARIC uredu Agencije za znanost i visoko obrazovanje; te da se navedena dokumentacija obradi u navedenim tijelima, a radi dobivanja mišljenja o usporedivosti ishoda učenja podnositelja zahtjeva sa obrazovnim sustavom u Republici Hrvatskoj, odnosno provjere akreditiranosti studijskog programa i/ili visokog učilišta.*

1. Ukoliko kandidat nije izvorni govornik hrvatskog jezika, potrebno je dostaviti potvrdu nadležne ustanove koja provodi ispit provjere znanja hrvatskog jezika. Kandidati sukladno Zakonu o djelatnosti socijalnog rada (NN, 16/19., čl. 7, st. 2) trebaju vladati minimalno razinom C1.

# POTVRDA O UPLATI I NAKNADE ZA TROŠKOVE POSTUPKA.

Na temelju članka 10. stavka 1. Pravilnika o uvjetima za priznavanje inozemnih stručnih kvalifikacija za obavljanje regulirane profesije – socijalni radnik u svrhu poslovnog nastana u Republici Hrvatskoj (Narodne novine, br. 79/2019), Upravni odbor Hrvatske komore socijalnih radnika na 61. sjednici,

održanoj dana 11. veljače 2020. godine, a uz prethodnu suglasnost Ministarstva za demografiju, obitelj, mlade i socijalnu politiku, KLASA: 602-04/19-01/4 Urbroj: 519-02-1/1-20-5 od 14. siječnja 2020. godine donio je **odluku**, KLASA: 012-02/20-02/1, URBROJ: 539/02-20-4 od 11. veljače 2020. godine kojom se utvrđuje visina naknade za troškove vezane uz postupak priznavanja inozemnih stručnih kvalifikacija, visina naknade troškova provedbe dopunske mjere, te način njihova plaćanja.

Visina naknade za troškove vezane uz postupak priznavanja inozemnih stručnih kvalifikacija:

|  |  |
| --- | --- |
| **Priznavanje u općem sustavu priznavanja kvalifikacija EGP-a** | 2500,00 kuna |
| **Priznavanje u općem sustavu priznavanja kvalifikacija trećih država** | 3500,00 kuna |

Obveznik plaćanja dužan je propisanu naknadu uplatiti na žiro račun Hrvatske komore socijalnih radnika prije podnošenja zahtjeva, a troškove provedbe dopunske mjere prije početka obavljanja dopunske mjere\*.

Ako obveznik plaćanja uz zahtjev nije izvršio uplatu ili nije platio u cijelosti propisani iznos naknade, pozvat će se obveznika plaćanja zaključkom da najkasnije u roku od 8 dana po primitku zaključka plati propisani iznos. Ako obveznik plaćanja uplati propisani iznos u navedenom roku smatrat će se da je propisani iznos naknade uredno plaćen. Ako obveznik plaćanja ne plati propisani iznos ili ga uplati u nedostatnom iznosu, smatrat će se da je odustao od podnijetog zahtjeva.

**U nalogu za plaćanje treba navesti sljedeće podatke:**

Primatelj: Hrvatska komora socijalnih radnika, Ilica 35, 10000 Zagreb

Broj žiro-računa primatelja (IBAN): HR5923900011100572255, Hrvatska poštanska banka Poziv na broj: OIB podnositelja zahtjeva

Opis plaćanja: priznavanje inozemne visokoškolske kvalifikacije

Uplatitelj: vidljivo napisati ime, prezime i adresu osobe za koju je uplaćeno

Podnositelj zahtjeva dužan je sve bankarske naknade (uplatne i isplatne banke) podmiriti o svom trošku. Hrvatska komora socijalnih radnika ne podmiruje bankarske naknade koje se naplaćuju prilikom novčanih transakcija.

Ukoliko nisu podmireni svi troškovi vezani za priznavanje stručnih kvalifikacija (uključujući i bankarske naknade), Hrvatska komora socijalnih radnika neće biti u mogućnosti pokrenuti postupak priznavanja inozemnih stručnih kvalifikacija.

**Napomena:**

U slučaju da ste preplatili naknadu za priznavanje, pisanim putem možete zatražiti povrat preplaćenog iznosa (navesti: datum uplate, broj računa ili adresu na kojoj ste dostupni).

# Za informacije u vezi postupka priznavanja inozemnih stručnih kvalifikacija ili predmeta priznavanja inozemnih stručnih kvalifikacija, podnositelj zahtjeva ili opunomoćena osoba možete se obratiti

**usmeno, u osobnom kontaktu ili telefonski utorkom i četvrtkom od 9 do 12:00 sati. na telefon: +385 (1) 1 7988574**

# NAPOMENA!

Svi dokumenti na kojima je potreban vlastoručni potpis kandidata moraju biti dostavljeni u originalu poštom ili osobno u Komoru.

Prikupljenu dokumentaciju šaljete ili osobno dostavljate isključivo na adresu:

# Hrvatska komora socijalnih radnika Ilica 35

**10000 Zagreb**

* TROŠKOVI PROVEDBE DOPUNSKIH MJERA

|  |  |
| --- | --- |
| **DOPUNSKE MJERE** |  |
| **Ispit provjere kompetentnosti** | 750,00 kn po nastavnom sadržaju |
| **Razdoblja prilagodbe do tri godine** |  |
|  | za pohađanje i polaganje kolegija na obrazovnoj ustanovi 120 kn po ECTS bodu |
|  | za kvalificiranog stručnjaka za nadzor 400,00 kn po mjesecu |
|  | za ustanovu/udrugu u kojoj se provodi terenska praksa 1000,00 kuna po mjesecu terenske prakse |